钦定古今图书集成/明伦汇编/氏族典/第487卷 > 《廖用贤尚友录》 > 谢鲲
## 钦定古今图书集成/明伦汇编/氏族典/第487卷 > 《廖用贤尚友录》 > 谢鲲

按《晋书谢鲲传》：“鲲字幼舆，陈国阳夏人也。祖缵，典农
中郎将。父衡，仕至国子祭酒。鲲通简有高识，东海王
越闻其名，辟为掾，转参军事。以时方多故，避地豫章。
王敦引为长史。敦有不臣之迹，鲲知不可以道匡弼，
乃优游寄遇，不屑政事，每与毕卓等纵酒。敦将为逆，
出鲲为豫章太守，又留不遣，藉其才望，逼与俱下。时”
朝望被害，而鲲推理安常，时进正言。敦既不能用，内亦不悦。军还，使之郡，莅政清肃，百姓爱之。寻卒官，谥
曰康。子尚。